جاگیردارانہ نظام
جاگیردارانہ نظام وہ معاشرتی اقتصادی اور سیاسی نظام جو جدید حکومتوں کے قیام سے پہلے یورپ اور ایشیا کے اکثر ملکوں میں رائج تھا اس نظام کی بعض خصوصیتیں یہ تھیں کہ بادشاہ کی طرف سے مختلف افراد کو ان کی خدمات کے صلے میں زمینوں کے وسیع رقبے جاگیر کے طور پر عطا کیے جاتے تھے یہ جاگیردار اپنی جاگیر میں رہنے والے مزارعین سے زمینوں پر کام کراتے تھے زمین کا لگان وغیرہ خود جاگیردار وصول کرتے تھے جس میں سے بادشاہ کو حصہ جاتا تھا عام طور پر پیداوار کا ایک تہائ حصہ کسان کا ہوتا تھا ایک تہائ جاگیردار کا اور آخری ایک تہائ بادشاہ کا جاگیردار کی حیثیت مزارعین اور دیگر مقامی باشندوں کے لیے حکمران سے کم نہیں تھی مزارعین جاگیردار کے ظلم و ستم کی چکی میں پستے رہتے تھے ان کو کسی قسم کے سیاسی حقوق حاصل نہیں تھے انیسویں صدی میں یورپ میں صنعتی انقلاب کے بعد جاگیردارنہ نظام کو زوال آیا اور اس کی جگہ سرمایہ داررانہ نظام نے لے لی اب یہ نظام یورپ سے بالکل ناپید ہو چکا ہے لیکن افریقا اور ایشیا کے بعض ملکوں میں کلی یا جزوی طور پر اب بھی اس کی علمداری ہے